Gradonačelnik

KLASA:011-01/18-01/05

URBROJ: 2117/01-01-18-2

Dubrovnik, 17. listopada 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o vrijednosti boda za obračun visine komunalne naknade i upućuje se Gradskom vijeću grada Dubrovnika na raspravljanje i donošenje.
2. Tekst prijedloga Odluke sastavni dio je ovog Zaključka.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu Grada Dubrovnika Zlatko Uršić.

 Gradonačelnik

 Mato Franković

DOSTAVITI:

1. Služba gradskog vijeća, ovdje
2. Upravni odjel za komunalne poslove i mjesnu samoupravu, ovdje
3. Evidencija,
4. Pismohrana

Na temelju članka 129. Zakona o komunalnom gospodarstvu ("Narodne novine", broj: 68/18.) i članka 32. Statuta Grada Dubrovnika ("Službeni glasnik Grada Dubrovnika", broj: 4/09, 6/10, 3/11, 14/12, 5/13, 6/13 – pročišćeni tekst i 9/15), Gradsko vijeće Grada Dubrovnika, na svojoj \_\_\_\_\_\_\_\_\_ sjednici održanoj dana \_\_\_\_\_\_\_\_\_. godine, donijelo je

ODLUKU

o vrijednosti boda komunalne naknade (B)

**Članak 1.**

Ovom odlukom utvrđuje se vrijednost boda za komunalne naknade (B) na području Grada Dubrovnika.

**Članak 2.**

Vrijednost boda jednaka je godišnjem iznosu komunalne naknade po četvornom metru (m2 ) korisne površine stambenog prostora u prvoj zoni.

Vrijednost boda iz stavka 1. ovoga članka određuje se u visini od 6 kuna po četvornom metru (m2 ).

**Članak 3.**

Danom početka primjene ove Odluke prestaje vrijediti Odluka o vrijednosti boda za obračun komunalne naknade ("Službeni glasnik Grada Dubrovnika", broj: 23/17.).

**Članak 4.**

Ova se Odluka objavljuje u "Službenom glasniku Grada Dubrovnika“ i stupa na snagu osmog dana od dana objave, a primjenjuje se od 01. siječnja 2019. godine.

Predsjednik Gradskog vijeća

 mr.sc. Marko Potrebica

**O b r a z l o ž e n j e**

Odluku o vrijednosti boda za obračun komunalne naknade („Službeni glasnik Grada Dubrovnika“ broj: 23/17.), a koja je danas na snazi donijelo je Gradsko vijeće Grada Dubrovnika na sjednici održanoj dana 6. studenoga 2017. godine, primjenjuje se od 01. siječnja 2018.godine.

Tom je Odukom u članku 1. propisano da se njome utvrđuje vrijednost boda za obračun visine komunalne naknade na području Grada Dubrovnika, te je istom propisano da vrijednost boda iznosi o,50 kn/m2 .

Dana 04. kolovoza 2018. godine stupio je na snagu novi Zakon o komunalnom gospodarstvu („Narodne novine“ broj 68/18), kojim je u odredbi stavka 1. članka 98. propisano da predstavničko tijelo jedinice lokalne samouprave do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.

Člankom 129. Zakona o komunalnom gospodarstvu propisano je da odluka o vrijednosti boda komunalne naknade (B) donesena do stupanja na snagu novoga Zakona važi do isteka kalendarske godine za koju je donesena, te da će jedinice lokalne samouprave donijeti odluku o vrijednosti boda komunalne naknade (B) najkasnije 30 dana prije dana isteka kalendarske godine za koju je donesena odluka. Nakon isteka kalendarske godine za koju je donesena odluka, rješenje o komunalnoj naknadi moći će se donijeti samo u skladu s odlukom o vrijednosti boda komunalne naknade donesene na temelju novog Zakona o komunalnom gospodarstvu.

Slijedom navedenog, budući da se iznos komunalne naknade koja je javno davanje koje se plaća za održavanje komunalne infrastrukture i koja je prihod proračuna Grada Dubrovnika namijenjen za financiranje održavanja i građenja komunalne infrastrukture, utvrđuje množenjem koeficijenta zone (Kz), koeficijenta namjene (Kn) i vrijednosti boda komunalne naknade (B), razvidno je da je Grad Dubrovnik u obvezi odrediti vrijednost boda (B) sukladno odredbama novoga Zakona o komunalnom gospodarstvu, te je u stavku 2. članka 98. Zakona propisano je da se vrijednost boda komunalne naknade (B) određuje u kunama po četvornome metru (m²) korisne površine stambenog prostora u prvoj zoni jedinice lokalne samouprave.

Nadalje, točkom 3. stavka 1. članka 101. Zakona o komunalnom gospodarstvu propisano je da se rješenjem o komunalnoj naknadi utvrđuje godišnji iznos komunalne naknade, dok je stavkom 2. članka 101. propisano da se godišnji iznos komunalne naknade utvrđuje množenjem površine prostora za koju se utvrđuje obveza plaćanja komunalne naknade i iznosa komunalne naknade po četvornome metru (m²) površine.

Tako, upravo iz odredbe članka 101. Zakona o komunalnom gospodarstvu proizlazi obveza jedinice lokalne samouprave da odredi vrijednost boda komunalne naknade (B) na način kako je to predloženo odredbama predložene Odluke, tj. da vrijednost boda (B) za izračun komunalne naknade bude jednaka godišnjem iznosu komunalne naknade po četvornome metru (m²) korisne površine stambenog prostora u prvoj zoni Grada Dubrovnika.

Obzirom da je do sada važećom Odlukom o vrijednosti boda za obračun komunalne naknade vrijednost boda utvrđena u visini od 0,50 kuna, a koja je visina vrijednost boda jednaka mjesečnoj visini komunalne naknade po m2 korisne površine stambenog prostora u prvoj zoni grada, novopredložena visina vrijednosti boda od 6 kuna predstavlja umnožak dosadašnje vrijednosti boda od 0,50 kuna s dvanaest mjeseci u godini.

Predložena Odluka objaviti u "Službenom glasniku Grada Dubrovnika", te da će se ista primjenjivati od 1. siječnja 2019. godine.

Upravni odjel za komunalne djelatnosti i mjesnu samoupravu

KLASA: 011-01/18-01/05

URBROJ: 2117/01-03-18-1

Dubrovnik, 17. listopada 2018.

 GRADONAČELNIK GRADA DUBROVNIKA

 o v d j e

PREDMET: Prijedlog Zaključka o utvrđivanju prijedloga Odluke o vrijednosti boda za obračun

 visine komunalne naknade

Dana 04.08.2018. godine stupio je na snagu Zakon o komunalnom gospodarstvu ("Narodne novine", broj 68/18 - u nastavku ZKG).

Člankom 129. ZKG-u propisano je:

"Članak 129.

"(1) Programi gradnje objekata i uređaja komunalne infrastrukture, programi održavanja komunalne infrastrukture i odluke o vrijednosti boda komunalne naknade (B) doneseni do stupanja na snagu ovoga Zakona važe do isteka kalendarske godine za koju su doneseni.

(2) Jedinice lokalne samouprave donijet će program građenja komunalne infrastrukture iz članka 68. stavka 1. ovoga Zakona, program održavanja komunalne infrastrukture iz članka 72. stavka 1. ovoga Zakona i odluku o vrijednosti boda komunalne naknade (B) iz članka 98. stavka 1. ovoga Zakona, najkasnije 30 dana prije dana isteka kalendarske godine za koju su doneseni programi odnosno odluke iz stavka 1. ovoga članka.

(3) Nakon isteka kalendarske godine za koju su doneseni programi održavanja komunalne infrastrukture i odluke o vrijednosti boda komunalne naknade (B) iz stavka 1. ovoga stavka rješenje o komunalnoj naknadi može se donijeti samo u skladu s odlukom o komunalnoj naknadi i odlukom o vrijednosti boda komunalne naknade (B) donesenim na temelju ovoga Zakona. „

Gradsko vijeće Grada Dubrovnika je na svojoj 6. sjednici održanoj dna 6. studenoga donijelo Odluku o vrijednosti boda za obračun komunalne naknade i ista je objavljena u Službenom glasniku Grada Dubrovnika broj 23/2017. i koja je stupila na snagu 1. siječnja 2018. godine.

Prema gore citiranoj odredbi članka 129. ZKG-a obveza je jedinica lokalne samouprave donijeti novu odluku o vrijednosti boda za obračun visine komunalne naknade temeljem zakonske odredbe novog ZKG-a.

Kako je razlog donošenja Odluke o vrijednosti boda za obračun visine komunalne naknade isključivo formalni tj. usklađenje Odluke sa zakonskom odredbom, predloženom Odlukom, vrijednost boda se nije mijenjala te je ostala ista i iznosi 0,50 kn/m2 .

U svezi iznesenoga predlaže se Gradonačelniku sljedeći

Z A K L J U Č A K

1. Utvrđuje se prijedlog Odluke o vrijednosti boda za obračun visine komunalne naknade i upućuje se Gradskom vijeću grada Dubrovnika na raspravljanje i donošenje.

1. Tekst prijedloga Odluke sastavni dio je ovog Zaključka.
2. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu Grada Dubrovnika Zlatko Uršić.

 Pročelnik

 Zlatko Uršić, dipl. iur.

DOSTAVITI:

1. Gradonačelnik Grada Dubrovnika, ovdje

2. Služba Gradskog vijeća, ovdje

3. Pismohrana,

4. Evidencija,